b'\n_START_ARTICLE_\nPatriarhia de T\xc4\x83rnovo\n_START_PARAGRAPH_\nPatriarhia de T\xc4\x83rnovo (\xc3\xaen bulgar\xc4\x83 \xd0\xa2\xd1\x8a\xd1\x80\xd0\xbd\xd0\xbe\xd0\xb2\xd1\x81\xd0\xba\xd0\xb0 \xd0\xbf\xd0\xb0\xd1\x82\xd1\x80\xd0\xb8\xd0\xb0\xd1\x80\xd1\x88\xd0\xb8\xd1\x8f) a fost o structur\xc4\x83 administrativ\xc4\x83 autocefal\xc4\x83 a Bisericii Ortodoxe Bulgare \xc3\xaen timpul \xc8\x9aaratului Vlaho-Bulgar. A fiin\xc8\x9bat \xc3\xaen perioada 1235-1393.\n_START_SECTION_\nIstoric\n_START_PARAGRAPH_\nDup\xc4\x83 ce fra\xc8\x9bii bulgari Ioan Asan I \xc8\x99i Petru al IV-lea au restabilit \xc8\x9aaratul Bulgar \xc3\xaen 1185, dup\xc4\x83 170 de ani de st\xc4\x83p\xc3\xa2nire bizantin\xc4\x83, ei au luat m\xc4\x83suri pentru a restabili Biserica Ortodox\xc4\x83 Bulgar\xc4\x83 autocefal\xc4\x83. Din moment ce recunoa\xc8\x99terea Bisericii Ortodoxe Bulgare ca biseric\xc4\x83 independent\xc4\x83 de c\xc4\x83tre patriarhul de Constantinopol era imposibil\xc4\x83 la acel moment, bulgarii au \xc3\xaencheiat temporar o uniune cu Biserica Romano-Catolic\xc4\x83 p\xc3\xa2n\xc4\x83 \xc3\xaen anul 1235, c\xc3\xa2nd, \xc3\xaen urma Sinodului de la Lampsak, Biserica Ortodox\xc4\x83 Bulgar\xc4\x83 a fost recunoscut\xc4\x83 ca o patriarhie independent\xc4\x83 cu sediul \xc3\xaen capitala T\xc4\x83rnovo. Primul patriarh de T\xc4\x83rnovo a fost Ioachim I al Bulgariei. Ultimul patriarh cu re\xc8\x99edin\xc8\x9ba la T\xc4\x83rnovo a fost Eftimie de T\xc4\x83rnovo, care a fost exilat de otomani dup\xc4\x83 ce au ocupat capitala bulgar\xc4\x83 \xc3\xaen 1393.'